Okrskové komisie na juhu Nitrianskeho kraja potvrdzujú vysokú účasť
TASR, 5. marca 2016 21:19
Vysokú účasť voličov zaznamenali aj v Nových Zámkoch, kde sa dokonca tvorili rady pred volebnými miestnosťami. V obci Podhájska prichádzali k volebným urnám aj hostia, ktorí trávia pobyt na tamojšom termálnom kúpalisku. Zapisovateľka okrskovej komisie potvrdila dobrú účasť, voliči prichádzali do volebnej miestnosti priebežne počas celého dňa. Záujem o účasť vo voľbách majú aj obyvatelia Štúrova, ktorí volia v desiatich volebných okrskoch. Tie sú umiestnené nielen v budovách škôl, ale aj v budove Domu dôchodcov či v budove železničnej stanice.
Svoj hlas v parlamentných voľbách môžu počas dnešného dňa odovzdať aj obvinení a odsúdení, ktorí sa nachádzajú v nitrianskej väznici. Podľa zástupcu riaditeľa pre služobné veci Ústavu na výkon väzby a Ústavu na výkon trestu odňatia slobody v Nitre Michala Čičku väzni veľký záujem o voľby nemajú, vo voľbách v predchádzajúcich rokoch sa účasť pohybovala okolo päť percent. Tá tohtoročná podľa jeho odhadu môže byť vyššia maximálne o jedno či dve percentá. Svoje volebné právo využilo aj 11 väzňov v Ústave na výkon trestu odňatia slobody vo Veľkom Dvore pri Želiezovciach. O vydanie voličských preukazov požiadalo trinásť väzňov, dvom z nich však neumožnila voliť zákonná prekážka z dôvodu odsúdenia za spáchanie obzvlášť závažného zločinu, informovala zapisovateľka okrskovej volebnej komisie Jana Bieliková.
Najnovšie články v rubrike
Najlepším športovcom roka obce Štrba je biatlonista Martin Otčenáš
Ocenenie získal na základe výsledkov, ktoré dosiahol na svetovom šampionáte v letnom biatlone v estónskom Otepää, keď zvíťazil v stíhacích pretekoch a šprinte.
Do košickej zoo priviezli z Maďarska samicu tuleňa obyčajného
Priviezli ju tam z maďarskej ZOO Nyíregyháza. TASR o tom dnes informovala vedúca oddelenia vzdelávania a marketingu ZOO Košice Eva Malešová.
Súd odškodnil nezákonne sterilizovanú rómsku ženu
Žena dostane odškodnenie v požadovanej plnej výške vyše 16.000 eur. Rozhodnutie nie je právoplatné.